Poliţistii şi militarii şi-ar putea plăti rata la casă cu bani de la stat. Un proiect de lege în acest sens a fost adoptat de Camera Deputaţilor.

Proiectul se adresează acelor poliţiştii şi militarii nevoiţi să se mute din localitatea natală în interes de serviciu şi care decid să se stabilească în noua localitate. Ei ar urma să beneficieze de o compensaţie lunară echivalentă cu jumătate din salariul de bază.

Compensaţia pentru rată va fi acordată doar pe durata creditului imobiliar, nu poate depăşi rata lunară a creditului şi poate fi acordată la achiziţia unei singure locuinţe.

Până acum militarii şi poliţiştii primeau bani pentru chirie, dacă se mutau în altă localitate.